Cneorum tricoccon
La Camèla o garopa (Cneorum tricoccon) es un arbrilhon mediterranèu de fuèlhas persistentas, un pauc semblablas a las de l'olivièr, de pichonas fuèlhas jaunas e de fruches roges formant tres clòscas (d'aquò li ven lo qualificatiu tricoccon). Autrecòps representant màger de la pichona familha de las Cneoracèas, es ara classificat dins las Rutacèas.

Ecologia e abitat 
Aqueste arbrilhon buta dins l'Oèst del baçin mediterranèu, d'Espanha cap a Itàlia e gaireben sempre sus de sòls calcaris e dins de rocalhas feblament boscadas (garriga). Es sovent associat amb de romanin o d'aladèrn
 Florason: marça a junh
 Pollinizacion: entomogama
 Espandiment: endozoocòr

Descripcion

Morfologia generala e vegetativa 
Arbrilhon de pichona talha (inferiora a 1 mètre), fòrça ramificat, de rams erigidas. Fuèlhas persistentas, coriàcias, sessilas, altèrnas, lanceoladas e lineàrias, praticament glabres, sempre ascendentas a quilhadas.

Morfologia florala 
Flors solitàrias a l'aissela de fuèlhas superioras, de pichonas talhas (0,5 a 1 cm). De color jauna, an un calici de 3 o 4 sepals e una coròlla de 3 o 4 petals. 3 o 4 etaminas, ovàri supèra de 3 o 4 lòtjas, estil de 3 o 4 estigmats.

Fruch e granas 
Lo fruch es una drupa compausada en principi de tres còca remembrant la capsula de las Euforbiacèas. Cada còca conten doas granas. De color roja, los fruchs venon sovent negres quand madurs.

Referéncias 
 Referéncia Tela Botanica (France métro) : Cneorum tricoccon (fr)

Flòra (nom vernacular)
Rutaceae